Leerders wat noodhulpopleiding ontvang het (vlak 1, 2 of 3) onder die leiding van me Kruger en me Marais.
Wat doen ons in die noodhulpklub?
Parel Vallei se noodhulpklub bemagtig leerders om noodsituasies te hanteer en beseerdes by te staan.
Leerders kan ‘n vlak 1 en 2 asook die gevorderde vlak 3 noodhulpkursusse doen en sodoende die kwalifikasies verwerf om deel te wees van Parel Vallei se noodhulpklub.
Noodhelpers kry praktiese ervaring deur diens te doen tydens sportgeleenthede (atletiek, rugby, hokkie en netbal). Parel Vallei se noodhulpspan vorm ‘n baie belangrike deel van die skool se sportprogram.
Leerders doen noodhulpdiens by georganiseerde sportgeleenthede by die skool. ‘n Diensrooster word gedurende die week opgestel. Noodhelpers staan tydens die sportgeleenthede langs die veld en help leerders wat beserings opdoen. Indien ‘n leerder gedurende skooltyd ‘n besering opdoen, kan een van die leerders ook bystand verleen.
Diensbeurte tydens alle sportgeleenthede.
Noodhulpaande waarons sosiaal verkeer en ons noodhulpvaardighede opknap.
Om leerders se selfvertroue te bou, noodhulpvaardighede te laat aanleer en om mediese ervaring op te doen. Die klub berei ook leerders voor vir moontlike loopbane in die mediese wêreld.
Verskeie van ons oudleerders is vandag gekwalifiseerde paramedici, verpleegsters, fisioterapeute en dokters!
Ons bemark ons klub en werf nuwe lede gedurende saalbyeenkomste en sportdae.
Tydens die Opedag stel ons die klub bekend aan toekomstige gr.8’s wat moontlik belang stel om die skool op dié wyse te dien.
Opleidingsessies en klubvergaderings moet bygewoon word en diensure nagekom word.
Me. E Kruger - ekruger@pvallei.co.za
Me. R Marais - rmarais@pvallei.co.za